section_heading: Ratni sukobi i ulazak u SSSR
paragraph_text: Turski revolucionari smatrali su da su Turci koji žive unutar DR Armenije zlostavljani od strane armenske vlasti. Dana 20. rujna 1920. turski general Kazım Karabekir napada armenske granice koje je odredio američki predsjednik Wilson. Armenija nakon nekoliko dana objavljuje rat Turskoj, čime počinje tursko-armenski rat. Za vrijeme ratnog sukoba Mustafa Kemal Atatürk šalje delegacije u Moskvu u potrazi za savezništvom. Rat završava u studenom, a mirovni sporazum u Aleksandropolu zaključen je u prosincu 1920. godine. Ovim sporazumom Armenija se odrekla granica dobivenim sporazumom u Sèvresu.